Sigurður leikur í Shakespeare verður ástfanginn , Meistaranum og Margarítu og Útsendingu í Þjóðleikhúsinu leikárið 2019 - 2020 . Sigurður Sigurjónsson lauk prófi frá Leiklistarskóla Íslands árið 1976 . Sigurður hefur farið með fjöldamörg veigamikil hlutverk í Þjóðleikhúsinu í leikverkum af ólíku tagi , dramatískum verkum , gamanleikritum , barnaleikritum og söngleikjum . Meðal annarra hlutverka Sigurðar hér má nefna Kalla í Stalín er ekki hér , Árna í Stundarfriði , Amadeus í samnefndu verki , Vlas í Sumargestum , Ragga í Bílaverkstæði Badda , aðalhlutverk í gamanleikjunum Skvaldri , Með vífið í lúkunum og Kjaftagangi , Thénardier í Vesalingunum og Benna Southstreet í Gæjum og píum , Dofrann í Pétri Gaut , Sigurð Pétursson í Gleðispilinu , Mikka ref í Dýrunum í Hálsaskógi , Berg í Hafinu , Jónas í Ferðalokum , Ranúr í Gauragangi og Martini í Gaukshreiðrinu , Filip Gelburt í Glerbrotum , Sganarelle í Don Juan , séra Jens í Nönnu systur , Gregers Werle í Villiöndinni , Asdak og fleiri hlutverk í Krítarhringnum í Kákasus , Ragueneau bakarameistara í Cyrano frá Bergerac , Hubert í Lífinu þrisvar sinnum , Alfreð í Allir á svið og F2 og Albert í Edith Piaf . Sigurður hefur leikið í fjölmörgum íslenskum kvikmyndum og í sjónvarpi , meðal annars með Spaugstofunni . Sigurður hlaut Edduverðlaunin fyrir leik sinn í Undir trénu og Hrútum . Hann var tilnefndur til Grímunnar fyrir leik sinn í Maður sem heitir Ove .